
22-TA-3179: Noteikumu projekts (Jauns)
Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Plūdu risku mazināšanas infrastruktūrā, t.sk. polderu sūkņu staciju atjaunošana, aizsargdambju atjaunošana, potamālo upju regulēto posmu atjaunošana" īstenošanas noteikumi

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
2. Investīcijas mērķis ir samazināt plūdu risku Latvijas lauku teritorijā un stimulēt pielāgošanās pasākumus klimata pārmaiņām atbilstoši nacionālajām programmām, applūstošajās teritorijās mazinot risku iedzīvotājiem un visiem saimnieciskās darbības veidiem.
	Iebildums
Lūdzam skaidrot lauku teritorijas definīciju, tās tvērumu, lai noteiktu demarkāciju vai pārklāšanos ar citiem Eiropas Savienības fondu finansētiem atbalsta pasākumiem, kuru mērķis arī ir pretplūdu pasākumu īstenošana.
Piedāvātā redakcija
-
	Austra Auziņa (VARAM)

	2.
	Noteikumu projekts
6.4. kopējais rādītājs – to iedzīvotāju skaits, kuri gūst labumu no investīcijām aizsardzībai pret plūdiem, dabas ugunsgrēkiem un citām ar klimatu saistītām dabas katastrofām.
	Iebildums
Lūdzam norādīt rādītāja vērtību, ievērojot, ka projektu īstenošanas teritorijas jau ir noteiktas. Iebildums saistīts ar lūgumu skaidrot demarkācijas nosacījumus, jo pastāv bažas, ka no dažādiem finanšu avotiem tiks veidota infrastruktūra, kas ietekmē vienus un tos pašus iedzīvotājus.
Piedāvātā redakcija
-
	Austra Auziņa (VARAM)

	3.
	Noteikumu projekts
21.3. nebūvēt jaunus aizsargdambjus un aizsargdambju atjaunošanas projektos neplānot citas alternatīvas, jo tās nav piemērojamas;
	Iebildums
Lūdzam precizēt punktu, ievērojot, ka nav izprotama normas būtība. Lūdzam skaidrot iemeslus, kamdēļ dambju atjaunošanas projektos nav atļautas citas alternatīvas.
Piedāvātā redakcija
-
	Austra Auziņa (VARAM)

	4.
	Anotācija (ex-ante)
Anotācijas (ex-ante) nosaukums
	Iebildums
Lūdzam anotāciju precizēt un papildināt ar informāciju par demarkācijas nosacījumiem attiecībā uz Eiropas Savienības kohēzijas politikas programmas 2021. - 2027. gadam specifiskā atbalsta mērķa pasākumiem Nr. 2.1.3.1 "Pašvaldību pielāgošanās klimata pārmaiņām" un Nr.2.1.3.2 "Nacionālas nozīmes plūdu un krasta erozijas pasākumi", ievērojot, ka līdzīga veida darbības tiek un tiks īstenotas vairāku Eiropas Savienības fondu finansētu pasākumu ietvaros. Lūdzam izvērtēt nepieciešamību precizēt arī noteikumu projekta 33.9. apakšpunktu, lai noteiktu, ka demarkācija nodrošināma arī projektu uzraudzības periodā.
 
Piedāvātā redakcija
-
	Austra Auziņa (VARAM)

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam anotācijā iekļaut potenciālo projektu īstenošanas vietu sarakstu, ievērojot, ka anotācija skaidrots, ka gadījumos, ja investīciju projekts nav īstenojams vides vai dabas apstākļu dēļ, to ir iespējam aizstāt ar citu projektu.
Piedāvātā redakcija
-
	Austra Auziņa (VARAM)

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam skaidrot, vai atbalstāmo teritoriju saraksts tiks papildināts, ievērojot, ka anotācijā norādīts, ka investīciju projektu īstenošanas teritorijas tiks izvēlētas sadarbībā ar pašvaldībām vietās, kas rada būtiskāko plūdu apdraudējumu iedzīvotājiem. Vienlaikus lūdzam skaidrot, vai tas nozīmē, ka projekti tiks īstenoti arī pilsētu un ciemu teritoriālajās robežās.
Piedāvātā redakcija
-
	Austra Auziņa (VARAM)

	7.
	Noteikumu projekts
 Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.3. reformu un investīciju virziena "Pielāgošanās klimata pārmaiņām" 1.3.1.2.i. investīcijas "Plūdu risku mazināšanas infrastruktūrā, t.sk. polderu sūkņu staciju atjaunošana, aizsargdambju atjaunošana, potamālo upju regulēto posmu atjaunošana" īstenošanas noteikumi
	Priekšlikums
Ņemot vērā, ka konkrētā Atveseļošanas un noturības mehānisma investīcija un reformu virziens skar pielāgošanos klimata pārmaiņām, lūdzam izvērtēt nodot šo noteikumu projektu izskatīšanai arī Klimata un enerģētikas ministrijai, ievērojot Ministru kabineta 2022. gada 23. decembra rīkojuma Nr. 968 "Par Ekonomikas ministrijas un Vides aizsardzības un reģionālās attīstības ministrijas reorganizāciju un Klimata un enerģētikas ministrijas izveidošanu" 2.2. apakšpunktā noteikto, ka klimata politikas joma tiek nodota Klimata un enerģētikas ministrijai.
Piedāvātā redakcija
-
	Austra Auziņa (VARAM)

	8.
	Noteikumu projekts
2. Investīcijas mērķis ir samazināt plūdu risku Latvijas lauku teritorijā un stimulēt pielāgošanās pasākumus klimata pārmaiņām atbilstoši nacionālajām programmām, applūstošajās teritorijās mazinot risku iedzīvotājiem un visiem saimnieciskās darbības veidiem.
	Priekšlikums
Lūdzam skaidrot, kādas nacionālās programmas šeit minētas.
Piedāvātā redakcija
-
	Austra Auziņa (VARAM)

	9.
	Noteikumu projekts
3. Investīcijas mērķgrupa ir iedzīvotāji plūdu apdraudētajās Latvijas lauku teritorijās un polderu platībās.
	Priekšlikums
Lūdzam izvērtēt, vai mērķgrupa ir atbilstoša, ņemot vērā, ka investīcijas mērķī norādīts, ka plūdu risks tiks samazināts gan iedzīvotājiem, gan visiem saimnieciskās darbības veidiem.
Piedāvātā redakcija
-
	Austra Auziņa (VARAM)

	10.
	Noteikumu projekts
5. Projektā plānotā būve atbilst attiecīgās pašvaldības teritorijas plānojumā noteiktajam funkcionālajam zonējumam.
	Priekšlikums
Lūdzam izvērtēt, vai nav nepieciešams normu pārcelt uz citu MK noteikumu projekta sadaļu, ievērojot, ka šajā sadaļā tiek atrunāti vispārīgie jautājumi, savukārt 5. punktā iekļautā norma ir izteikti specifiska.
Piedāvātā redakcija
-
	Austra Auziņa (VARAM)

	11.
	Noteikumu projekts
10. Projekta iesniegumu iesniedz Meliorācijas likuma 19. pantā noteiktais  valsts meliorācijas sistēmu un valsts nozīmes meliorācijas sistēmu būvniecību, uzturēšanu un ekspluatāciju nodrošinātājs – valsts sabiedrība ar ierobežotu atbildību "Zemkopības ministrijas nekustamie īpašumi" (turpmāk – projekta īstenotājs), kas pēc projekta iesnieguma apstiprināšanas saņem finansējumu investīcijas īstenošanai un investīcijas ieguldīs Zemkopības ministrijai piederošajās ūdenssaimniecības infrastruktūras būvēs.
	Priekšlikums
Lūdzam izvērtēt termina "ūdenssaimniecība" lietošanu, ievērojot, ka tiesību aktos tas lietots dzeramā ūdens apgādes un notekūdeņu apsaimniekošanas sistēmu kontekstā, daļēji arī lietus ūdeņu apsaimniekošanas kontekstā.
Piedāvātā redakcija
-
	Austra Auziņa (VARAM)

	12.
	Noteikumu projekts
15. Investīcijas ietvaros atbalstāmas darbības, ja tās nav uzsāktas pirms 2020. gada 1. februāra un nav pabeigtas līdz 2021. gada 13. jūlijam, tostarp:
	Priekšlikums
Lūdzam papildināt punktu ar projekta vadības un īstenošanas darbību, ievērojot citos Atveseļošanas un noturības mehānisma investīcijas īstenošanas noteikumos izmantoto pieeju.
Piedāvātā redakcija
15.5. projekta vadība un īstenošana.
	Austra Auziņa (VARAM)

	13.
	Noteikumu projekts
17.1. projekta tiešās personāla izmaksas, piemērojot vienoto likmi trīs procentu apmērā no tiešajām izmaksām saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai, (turpmāk – regulas 2021/1060) 55. panta 1. punktu;
	Priekšlikums
Lūdzam izvērtēt, vai šajā noteikumu projekta punktā korekti lietota atsauce uz minēto regulu. Kā jau iepriekš skaidrots, Atveseļošanas un noturības mehānisma investīcijās tiek piemēroti kohēzijas politikas principi, tomēr tiešas atsauces uz regulu neveido.
Piedāvātā redakcija
-
	Austra Auziņa (VARAM)

	14.
	Noteikumu projekts
17.2.4. bebru veidoto aizsprostu nojaukšanas izmaksas, ja tas ir priekšnosacījums būvprojektu izstrādei;
	Priekšlikums
Lūdzam anotācijā skaidrot, kamdēļ šai darbībai ir noteikta atsevišķa izmaksu pozīcija tieši būvprojekta izstrādes nosacījuma dēļ, kā arī skaidrot, vai citos projekta īstenošanas posmos šāda veida izmaksas netiks attiecinātas.
Piedāvātā redakcija
-
	Austra Auziņa (VARAM)

	15.
	Noteikumu projekts
26. Ja uz projekta īstenotāju nav attiecināms neviens no izslēgšanas kritērijiem, bet ir konstatēta nepieciešamība papildināt un precizēt informāciju par projektu, dienests:
	Priekšlikums
Lūdzam precizēt punktu, ievērojot, ka neveidojas loģiska darbību secība, proti, šobrīd norma paredz, ka gadījumos, ja ir konstatēta nepieciešamība papildināt projektu (normas ievads), dienests apstiprina projekta iesniegumu (26.3.apakšpunkts).
Piedāvātā redakcija
-
	Austra Auziņa (VARAM)

	16.
	Noteikumu projekts
28. Ja projekta iesniegums ir noraidīts, projekta īstenotājam ir tiesības Administratīvā procesa likumā noteiktajā kārtībā apstrīdēt dienesta lēmumu Zemkopības ministrijā un pārsūdzēt tiesā, kā arī iesniegt citu projekta iesniegumu, lai īstenotu citu projektu.
	Priekšlikums
Lūdzam skaidrot, vai cits projekta iesniegums nozīmē arī jaunu projekta īstenošanas teritoriju.
Piedāvātā redakcija
-
	Austra Auziņa (VARAM)

	17.
	Noteikumu projekts
33.1. nodrošina projekta atbilstību upju baseinu apgabala plūdu riska pārvaldības plāniem 2021.–2027. gadam;
	Priekšlikums
Lūdzam precizēt plānošanas dokumenta nosaukumu. 
Piedāvātā redakcija
Upju baseinu apgabalu apsaimniekošanas un plūdu riska pārvaldības plāniem 2022. - 2027.gadam.
	Ieva Jakovļeva (VARAM)

	18.
	Noteikumu projekts
33.1. nodrošina projekta atbilstību upju baseinu apgabala plūdu riska pārvaldības plāniem 2021.–2027. gadam;
	Priekšlikums
Lūdzam skaidrot, pēc konkrēti kādiem nosacījumiem tiks secināts, ka ir nodrošināta projekta atbilstība upju baseinu apgabala plūdu riska pārvaldības plāniem 2021. - 2027. gadam.
Piedāvātā redakcija
-
	Austra Auziņa (VARAM)

	19.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt 2.punktā plānošanas dokumenta nosaukumu - Upju baseinu apgabalu apsaimniekošanas un plūdu riska pārvaldības plāni 2022. - 2027.gadam.
Piedāvātā redakcija
-
	Ieva Jakovļeva (VARAM)

	20.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt, kā mērķis ir "Pielāgošanos klimata pārmaiņām, risku novēršana un vadība", kā minēts anotācijā rindkopā: "Polderu sūkņu staciju atjaunošana, aizsargdambju, kā arī potamālo upju posmu atjaunošana samazinās piegulošo teritoriju applūšanas risku, tā samazinot arī atkritumu un piesārņojošo vielu nokļūšanu upēs, noteces baseinā un Baltijas jūrā un līdz ar to veicinot arī mērķī "Pielāgošanos klimata pārmaiņām, risku novēršana un vadība" noteikto problēmu risināšanu."
 
Piedāvātā redakcija
-
	Austra Auziņa (VARAM)

	21.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam izvērtēt termina "ūdenssaimniecība" lietošana, ņemot vērā, ka lielākoties tas normatīvajos aktos lietots dzeramā ūdens un notekūdeņu apsaimniekošanas kontekstā.
Piedāvātā redakcija
-
	Austra Auziņa (VARAM)



